Előterjesztés

a Közgyűlés részére

Tisztelt Közgyűlés!

Az épített környezet alakításáról és védelméről szóló 1997. évi LXXVIII. törvény(a továbbiakban: Étv.) 57. § (3) bekezdésében és a 62. § (7) bekezdés 1. pontjában kapott felhatalmazás alapján Budapest Főváros Önkormányzata Közgyűlése megalkotta a Budapest főváros építészeti örökségének fővárosi helyi védelméről szóló 37/2013. (V.10.) önkormányzati rendeletét(a továbbiakban: Rendelet). A Rendelet 1. melléklete, Budapest fővárosi helyi védettségű építészeti örökségének jegyzékében (a továbbiakban: Jegyzék) a 2013.09.18.-i hatályba lépése óta eltelt időszakban bekövetkezett szakmai és adminisztrációs tényezők szükségessé teszik a módosítást.

A jegyzék módosításának célja:

* 1. 2013.09.18. óta történt közterület név, és telekrendezési változások miatt az aktuális cím és helyrajzi számok szerepeltetése a Jegyzékben.
	2. Új védettségek keletkeztetése a Budapesti Városrendezési és Építési Keretszabályzatról szóló 47/1998. (X.15.) Főv. Kgy. rendelet (a továbbiakban: BVKSZ) 2. számú mellékletében szereplő, a városkép szempontjából kiemelt területek épületállományából.
	3. A műemléki védettség és a fővárosi helyi védettség összhangjának megteremtése az Étv. 57.§ (2) bekezdésének és a Rendelet 6. § (2) bekezdésének megfelelően

Az előterjesztés 1. melléklete tartalmazza „Budapest Főváros Önkormányzata Közgyűlésének …/2015. (…) önkormányzati rendelete a Budapest főváros építészeti örökségének fővárosi helyi védelméről szóló 37/2013. (V.10.) Főv. Kgy. rendelet módosításáról” címen a Jegyzékben szükséges változtatásokat, új védettségeket, és műemléki védelem alá helyezés miatt fővárosi helyi védettségek megszüntetését, valamint mindezek indokait.

A 2. melléklet a rendelet módosításának várható következményeit mutatja be a jogalkotásról szóló 2010. évi CXXX. törvényben meghatározott szempontok szerint.

A 3. mellékletben részletesen ismertetésre kerülnek a jegyzék módosításának szempontjai és az ennek érdekében elvégzett feladatok. A védetté nyilvánításra vonatkozó javaslatok részletesen bemutatják az egyes építmények történetét, eredeti funkcióját, kialakítását, különös tekintettel az ott található építészeti értékekre.

A 4. melléklet a védelem alá helyezés iránti eljárással kapcsolatban beérkezett véleményeket tartalmazza.

1. A Jegyzék 2013.09.18.-i hatályba lépését követően, a Rendelet 8. § (1) bekezdésének megfelelően megtörtént a védelem alá helyezett ingatlanok ingatlan-nyilvántartási feljegyeztetése. A Budapesti 1. és 2. számú Földhivatal határozatainak és a Jegyzék adatainak egybevetése során megállapításra került, hogy néhány ingatlan helyrajzi száma nem egyezik. A védetté nyilvánítás és az ingatlan-nyilvántartási feljegyeztetés közötti időszakban jelentős számban történt telekrendezések, továbbá sajtóhibákból adódó pontatlanságok teszik szükségessé a változtatást. Az eltérések javítása a még hiányzó ingatlan-nyilvántartási feljegyeztetés és a Jegyzék helyes információ tartalma miatt fontos.
2. A BVKSZ helyébe a főváros településszerkezeti terve és a főváros rendezési szabályzata került, amelyekben már nincs helye a BVKSZ 2. számú mellékletében szereplő, a városkép szempontjából kiemelt területeknek (településrészeknek és útvonalaknak). A BVKSZ-ben meghatározott, a városrendezés és a városfejlesztés tekintetében fontos területek építészeti örökségként még nem védett, de jelentős építészeti értéket hordozó részeivel ezért a Jegyzéket ki kell egészíteni, hogy azok megfelelő szabályozók közé kerülhessenek. Ennek érdekében a területek helyszíni vizsgálata első körben hivatali keretek között megtörtént. A vizsgálat során építészeti értékei alapján legértékesebbnek tekinthető kb. 80 építmény tudományos kutatását 2014 folyamán a Budapesti Városvédő Egyesület önkéntesek bevonásával elvégezte. Végül a helyszíni szemlék és a tudományos kutatások eredményeképpen kiválasztásra került 27 legértékesebb, védelemre érdemes épületet és a kiválasztás módszerét a 3. melléklet mutaja be.

A Fővárosi Közgyűlés utoljára 2013 októberében döntött helyi védetté nyilvánítással kapcsolatos ügyekben, amikor a Rendelet 1. melléklete, a Jegyzék teljes terjedelmében megújult. Most a korábban a BVKSZ-ben szerepelt alábbi 27 épület védetté nyilvánítását indítványozom.

2.1. Budapest IV. kerület, Árpád út 67. hrsz.: 70667

= István út 8/A

2.2. Budapest VII. kerület, Dózsa György út 36. hrsz.: 33041

= Alpár utca 12.

2.3. Budapest VII. kerület, Dózsa György út 38. hrsz.: 33043

2.4. Budapest VII. kerület, Király utca 51. hrsz.: 34100

= Akácfa utca 64.

2.5. Budapest VII. kerület, Király utca 53. hrsz.: 34086

= Akácfa utca 67.

2.6. Budapest VII. kerület, Király utca 59/A hrsz.: 34083

= Kertész utca 50.

2.7. Budapest VII. kerület, Király utca 59/B hrsz.: 34067

= Kertész utca 43.

= Kürt utca 16.

2.8. Budapest VII. kerület, Rákóczi út 8/A-B hrsz.: 34527

= Dohány utca 5.

2.9. Budapest VII. kerület, Rákóczi út 10. hrsz.: 34528

= Dohány utca 7.

= Síp utca 2.

2.10. Budapest VII. kerület, Rákóczi út 12/A-B hrsz.: 34530/2

= Dohány utca 9/A-B

= Síp utca 1.

2.11. Budapest VII. kerület, Rákóczi út 16. hrsz.: 34532

= Dohány utca 13.

2.12. Budapest VII. kerület, Rákóczi út 20. hrsz.: 34535

= Dohány utca 17.

= Kazinczy utca 1.

2.13. Budapest VII. kerület, Rákóczi út 22. hrsz.: 34536

= Dohány utca 19.

2.14. Budapest VII. kerület, Rákóczi út 24. hrsz.: 34537

= Dohány utca 21.

2.15 Budapest VII. kerület, Rákóczi út 26. hrsz.: 34538

= Dohány utca 23.

2.16. Budapest VII. kerület, Rákóczi út 28. hrsz.: 34539

= Dohány utca 25.

= Nagydiófa utca 2.

2.17. Budapest VII. kerület, Rákóczi út 44. hrsz.: 34556

= Akácfa utca 1.

2.18. Budapest VIII. kerület, Baross utca 21. hrsz.: 36758

= Szentkirályi utca 45.

2.19. Budapest VIII. kerület, Üllői út 18. hrsz.: 36764

2.20. Budapest XIV. kerület, Thököly út 44. hrsz.: 32740

= Dózsa György út 5.

2.21. Budapest XIV. kerület, Thököly út 56. hrsz.: 32749

= Cházár András utca 2-4.

2.22. Budapest XVI. kerület, Bökényföldi út 30-32. hrsz.: 105608

= Rajka utca 2.

2.23. Budapest XVI. kerület, Diósy Lajos utca 21. hrsz.: 105853

2.24. Budapest XVI. kerület, Diósy Lajos utca 23. hrsz.: 105854

= Májusfa utca 18.

2.25. Budapest XVI. kerület, Mészáros József utca 15. hrsz.: 105802

2.26. Budapest XVI. kerület, Paulheim József tér hrsz.: 105926/1

2.27. Budapest XXII. kerület, Árpád utca 52. hrsz.: 222822

A helyi védelem alá helyezés megindításának előkészítése a Rendelet 5. §-ában foglaltaknak megfelelően megtörtént. Az érintett kerületek elsőfokú építési hatóságainak az érintett ingatlanokra vonatkozó építésügyi hatósági eljárásra, jogerős építésügyi hatósági engedélyre vonatkozó, beérkezett véleményei az előterjesztés 4. mellékletében megtalálhatók. A BVKSZ kiemelt területeinek helyszíni vizsgálata során készült fényképek a Városépítési Főosztályon, előzetes időpont egyeztetés után, megtekinthetők.

1. A Rendelet 6. § (2) bekezdése kimondja, hogy „amennyiben helyi egyedi védettségű építményt vagy helyi egyedi védettségű épületegyütes egyes építményeit országos egyedi műemléki védelem alá helyeznek, a Közgyűlés a helyi egyedi védettségű építmény vagy a helyi egyedi védettségű épületegyüttes egyedi műemléki védelem alá helyezett építményének helyi védelmét megszünteti”. A Jegyzékben az építmények címszó alatt szereplő 5 db építmény és épületegyüttesben csak helyrajzi számmal jelzett 3 db építmény fennálló fővárosi helyi védelmét ezért meg kell szüntetni.

3.1. Az alábbi helyi védettségű ingatlanokat az emberi erőforrások minisztere a 24/2012. (IX.14.) EMMI rendeletének 4. és 6. §-a műemléki védettség alá helyezte, ezért a 37/2013. (V.10.) rendelet 6. § (2) bekezdésének rendelkezései alapján az ingatlanok fennálló helyi védettségét meg kell szüntetni.

|  |  |  |
| --- | --- | --- |
|  Cimbalom utca 13. |  15356 |  lakóépületRácz György, 1942-1943.  |
|  Áfonya utca 10.= Józsefhegyi utca 26. |  15344 |  lakóépületRácz György, 1941-1942.  |

* 1. Az alábbi helyi védettségű ingatlant a belügyminiszter a 70/2013. (XII.16.) BM rendeletének 4. §-a műemléki védettség alá helyezte, ezért a 37/2013. (V.10.) rendelet 6. § (2) bekezdésének rendelkezései alapján az ingatlan fennálló helyi védettségét meg kell szüntetni.

|  |  |  |
| --- | --- | --- |
|  Markó utca 22-24.= Bihari János utca 9. |  2497824979 |  Országos Mentőszolgálat épületeVágfalvi Quittner Zsigmond, 1879.  |

* 1. Az alábbi helyi védettségű ingatlanokat a belügyminiszter a 42/2013. (VIII.9.) BM rendeletének 15. és 16.§-a műemléki védettség alá helyezte, ezért a 37/2013. (V.10.) rendelet 6. § (2) bekezdésének rendelkezései alapján az ingatlanok fennálló helyi védettségét meg kell szüntetni.

Budapest VII. kerület, Városligeti fasor 17-21. hrsz: 33501

Budapest VII. kerület, Városligeti fasor 33. hrsz: 33489/1

Az ingatlanok az „1. Városligeti fasor páratlan oldala, a Bajza utcától a Dózsa György útig” megnevezésű épületegyüttesben találhatók.

* 1. Az alábbi helyi védettségű ingatlant az emberi erőforrások minisztere a 24/2012. (IX.14.) EMMI rendeletének 8. §-a műemléki védettség alá helyezte, ezért a 37/2013. (V.10.) rendelet 6. § (2) bekezdésének rendelkezései alapján az ingatlan fennálló helyi védettségét meg kell szüntetni.

|  |  |  |
| --- | --- | --- |
|  Horváth Mihály tér 17-18.= Német utca 20. |  35197 |  egykori József Telefonközpont ifj. Ray Rezső, 1910-1916. |

* 1. Az alábbi helyi védettségű ingatlant a belügyminiszter a 70/2013. (XII.16.) BM rendeletének 11. §-a műemléki védettség alá helyezte, ezért a 37/2013. (V.10.) rendelet 6. § (2) bekezdésének rendelkezései alapján az ingatlan fennálló helyi védettségét meg kell szüntetni.

|  |  |  |
| --- | --- | --- |
|  Zugligeti út 73. |  10825 |  villa1887.  |

* 1. Az alábbi helyi védettségű ingatlant az emberi erőforrások minisztere a 24/2012. (IX.14.) EMMI rendeletének 12. §-a műemléki védettség alá helyezte, ezért a 37/2013. (V.10.) rendelet 6. § (2) bekezdésének rendelkezései alapján az ingatlan fennálló helyi védettségét meg kell szüntetni.

Budapest XIV. kerület, Thököly út 66. hrsz: 32767

Az ingatlan a „2. Thököly út mindkét oldala a Cházár András utcától az Ilka utcáig” megnevezésű épületegyüttesben található.

Az Étv. 57. § (4) bekezdésének megfelelően a helyi védettség megszüntetéséről szóló rendelet tervezet megküldésre került a kulturális örökségvédelmi hatóságnak.

A jogalkotásról szóló 2010. évi CXXX. törvény (a továbbiakban: Jat.) 17. § (1)-(2) bekezdése értelmében az új rendelet várható következményeit felmérve elkészült a rendelet hatásvizsgálata és megvizsgáltuk az új rendelet valamennyi jelentősnek ítélt hatását (2. melléklet). A rendelet-tervezet Jat. 19. § (2) bekezdése szerinti társadalmi közzététele megtörtént.

Az előterjesztésnek pénzügyi vonzata nincs.

Kérem a Tisztelt Közgyűlést, hogy az előterjesztést megtárgyalni és a döntési javaslatot elfogadni szíveskedjék!

Döntési Javaslat

A Fővárosi Közgyűlés úgy dönt, hogy:

Megalkotja a ……/2015. (…..) számú önkormányzati rendeletét a Budapest főváros építészeti örökségének fővárosi helyi védelméről szóló 37/2013. (V.10.) Főv. Kgy. rendelet módosításáról az előterjesztés 1. melléklete szerinti tartalommal.

**Döntéshozatal módja:**

Az 1. pont elfogadásához minősített többség szükséges.

Budapest, 2015. február „ ”

|  |
| --- |
|  |
| Szeneczey Balázs dr.főpolgármester-helyettes |
| Láttam: |
| Sárádi Kálmánné dr.főjegyző |

mellékletek:

1. Budapest Főváros Önkormányzata Közgyűlésének …/2015. (…) önkormányzati rendelete a Budapest főváros építészeti örökségének fővárosi helyi védelméről szóló 37/2013. (V.10.) Főv. Kgy. rendelet módosításáról.
2. Előzetes hatásvizsgálat
3. Alátámasztó munkarész
4. Vélemények